google/wiki40b huggingface dataset:
FISIM

FISIM er en forkortelse for Financial Intermediation Services Indirectly Measured. I nasjonalregnskapet er det et estimat av verdien av tjenestene som tilbys av finansielle formidlere, for eksempel banker, for hvilke ingen eksplisitte avgifter er gjort. I stedet betales disse tjenestene som en del av marginen mellom satser som brukes til sparere og låntakere. Forutsetningen er at sparere ville få lavere rente og låntakere betaler en høyere rente hvis alle finansielle tjenester hadde eksplisitte kostnader.
En beregningsmetode er som den totale eiendomsinntekten fra finansielle mellommenn minus deres totale rentebetaling, unntatt verdien av eventuelle eiendomsinntekter fra egenkapitalen, da slike inntekter ikke kommer fra finansiell formidling.
Pär Lagerkvist

Biografi

Pär Lagerkvist var sønn av stasjonsmester Anders Johan Lagerkvist og Johanna Blad. Han ble født i Växjö i Småland som den yngste av sju søsken i en dypt religiøs familie. 
Lagerkvist studerte ett år på universitetet i Uppsala. Deretter bodde han i korte perioder i Italia og Frankrike, før han returnerte til Sverige. 
Han har skildret barndomsmiljøet i romanen Gäst hos verkligheten (1925).

Forfatterskap

Diktsamlingen Ångest (1916) er omtalt som hans første betydelige verk; det handler om angsten for samtidens hendelser og omveltninger, med den kjente diktlinjen «Ångest, ångest är min arvedel / min strupes sår, / mitt hjärtas skri i världen.» Med Bödeln (1933) «steg han ned fra elfenbenstårnet» og tok et politisk standpunkt mot den begynnende politiske brutaliseringen i Europa.
Hans store gjennombrudd som forfatter kom med romanen Dvergen i 1944, hvor handlingen er lagt til renessansens Italia, og hvor hovedpersonen er vitne til Leonardo da Vincis arbeide med maleriet «Mona Lisa»; det er ikke vanskelig å se sammenlikningen mellom den tvers igjennom onde dvergen - bokens protagonist - og Adolf Hitler.
Romanen Barabbas er historien om Barabbas, som ble dømt til korsfestelse, men som ble sluppet fri i stedet for Jesus.  Her spør Lagerkvist: «Hvem var han? Og hva skjedde med ham?»
Pär Lagerkvist-Samfundet ble stiftet 8. oktober 1989 til minne om hans liv og forfatterskap.
Irish softcoated wheaten terrier

Opprinnelse og alder

Wheatenterrier stammer fra provinsen Munster i Irland, men den eksakte opprinnelse er ukjent. Den er en av de eldste irske terrierrasene, og som sådan blir den regnet som stamfar for flere andre terrierraser. Den irske kennelklubben anerkjente rasen i 1937, mens The Kennel Club i Storbritannia aksepterte den først i 1943. Til Norge kom den først i 1964.
Man regner og med at det er blandet inn kerry blue-terrier langt tilbake i tid siden rasen har så myk pels.

Utseende, anatomi og fysikk

Wheatenterrierer er en velbygd og langbeint, kvadratisk terrier med en karakteristisk rikelig, silkeaktig, hvetefarget pels. Kroppen er muskuløs og kompakt, med kort rett rygglinje. Halsen kraftig og uten løst hud. Brystkassen er dyp og lendepartiet er kort og meget kraftig. Hodet er langt og skallet flatt, aldri grovt, med markert stopp. Kraftig kjeveparti og små-middels store hengeører. Pelsen er myk og bølger lett. Fargen er hvetefarget/gultonet i alle nyanser. Hannene blir ca. 46-48 cm i skulderhøyde og veier gjerne 15,7-18 kg, tispene blir ca. 43-47 cm høye og veier ca. 13-15 kg.
Det finnes to typer av wheatenterrieren: Den Irske, som gjerne er litt mindre, har noe hvitere, tynnere og glattere pels (gjerne i lokker og med litt blankt skjær), og den amerikanske, som har fyldigere pels. Den amerikanske krever gjerne litt mer pelsarbeid for ikke å bli tovet.

Bruksområde

Wheatenterrierer er en allsidig brukshund, som egner seg til alt fra gårdshund, vakthund og jakthund til servicehund, lavinehund, kløvhund, utstillingshund og familiehund m.m. Den har både energi og utholdenhet nok til de fleste oppgaver.

Gemytt og væremåte

Wheatenterrierer en allsidig, selvstendig, modig og energisk hund.. Den bjeffer ikke i utide og blir gjerne regnet som en hengiven familiehund. Den er snill, tillitsfull og leken mot sine egne, mot fremmede er de også kjent for å være tillitsfulle og veldig glad i å gi alle rundt seg et kyss. Rasen kan være noe aggressiv mot andre hunder. God sosialisering er selvfølgelig viktig! Rasen er og kjent for å ha en tendens til å hoppe på folk av ren lykke. Som sådan passer rasen best for aktive mennesker, som vet å gi denne hunden fysiske og mentale oppgaver. Hunden krever mye aktivisering. Pelsen må stelles regelmessig. Dette innebærer både klipping og børsting. Wheatenterrieren er samtidig en allergivennlig hund. Dette innebærer at rasen ikke røyter. Hunden er svært leken, og leker langt inn i alderdommen.
The Three Degrees

The Three Degrees er gruppe bestående av vokalister innen sjangeren Philadelphia soul og disco.
«When Will I See You Again» er deres mest kjente låt. De opptrådte i Oslo på 1970-tallet.
Moloen i Bodø

Historie

De første kravene om en molo i Bodø kom på 1880-tallet, da det store sildefiske pågikk i Bodø. Arbeidet, etter mye diskusjoner om blant annet plassering og bygningsmateriale, ble påbegynt i 1892, og arbeidet pågikk i tolv år.
Operator-presedens-parser

En operator-presedens-parser er innen informatikk en bunnen-opp-parser som fortolker en operator-presedens-grammatikk. De fleste kalkulatorer benytter operator-presedens-parsere for å konvertere fra en menneskelig lesbar infixnotasjon ved å bygge på regnerekkefølgen til et format som er optimalisert for evaluering slik som en omvendt polsk notasjon.
Edsger Dijkstras jernbanealgoritme er vanligvis brukt for å implementere operator-presedens-parsere. Andre algoritmer inkluderer presedensklatremetoden og Pratt parsere.
Blurb

Blurb er en kort, positiv omtale av en bok, film eller et annet produkt som er skrevet for å fremme salget av produktet. Blurbing brukes som markedsføringsverktøy blant annet av forlag, og blurber er ofte gjengitt i omslagsteksten på baksida av bøker og filmer. Enkelte produsenter betaler navngitte kjendiser og berømte forfattere for å blurbe, det vil si for å anbefale eller skryte av produktene deres.
Ordet blurb stammer fra den amerikanske humoristen Gelett Burgess som døde i 1951, og uttrykket ble tatt i bruk på norsk på 2000-tallet.
Fernando Belaúnde Terry

Bakgrunn

Fernando Belaúnde Terry var det andre av fire barn til en velstående politisk aktiv familie i Liman. Hans bestefar, Mariano A. Belaúnde, var peruansk finansminister, hans onkel, Víctor Andrés Belaúnde, var i 1959/60 president for FNs generalforsamling. Familien dro til Frankrike hvor Fernando gikk på skolen.
Fra 1924 til 1935 studerte Belaúnde arkitektur i USA og Frankrike. Han tok slutteksamen ved universitetet i Austin i Texas. Etter en kortere tid i Mexico vendte han tilbake til Peru i 1936, der han begynte en karriere ved Universidad Nacional de Ingeniería. Etter flere år ble han universitetes dekan for arkitektur.

Politiker

Fernando Belaúnde Terry begynte sin politiske karriere ved å delta i dannelsen av det politiske partiet Frente Democrático Nacional (Den nasjonale demokratiske front), som han representerte som diputado (parlamentsmedlem) mellom 1945 og 1948.
I 1956 grunnla han Acción Popular (omtrent «Folkelig aksjon»). Acción Popular vant valget i 1963 i en koalisjon med kristendemokratene og med en beredvillig støtte fra det kommunistiske partiet. Som en «alliansens mann for fremskritt» fulgte han en moderat politikk og gjennomførte små reformer som ikke tilfredsstilte, det være seg de brede lag av folket eller den øvre middelklasse.
I hans mandatperiode oppstod opprør blant bøndene og antydninger fantes til geriljabevegelser, som imidlertid ble holdt i sjakk av det militære. Det ble begått krigsforbrytelser fra begge parter i kampene.
Balaúnde ble avsatt i 1968 ved et statskupp, men etter 12 års militært styre ble han gjenvalgt til president i 1980. I denne regjeringstiden begynte landet å fornemme de første signaler på hva som skulle bli den største økonomiske krisen landet til da hadde gjennomgått. Steg for steg reverserte han den landreformen som general Velasco hadde gjennomført og tilnærmet landet til USA igjen. 
I 1990 gav han sitt støtte til Mario Vargas Llosa som presidentkandidat mot Alberto Fujimori. Deretter deltok han ikke aktivt i politikken, men ble hele tiden ansett å være et speil av den allmenne opinionen.
Fernando Belaúnde døde i 2002 etter en hjerneblødning.
Skutellen

Skutellen er et utsiktspunkt i Sør-Fron kommune og en gammel vardeplass. 
Skuttelen ligger på østsiden av Harpefoss og den er merket med turstignett. Det går flere stier fra utgangspunktet i Kilevegen opp til toppen. Det finnes parkeringsplass på Åsen, dette er også den kortete stien opp til skutellen. Det har vært arrangert avgrensede motbakkeløp opp skutellen.
Gullfakse

Gullfakse er i norrøn mytologi hesten til jotnen Rungne, og er kjent som kanskje den raskeste hesten i hele Jotunheim. Rungne og Gullfakse red en gang om kapp med Odin og Sleipner. Rungne red etter Odin inn i Valhall og kom der i klammeri med Tor. Rungne utfordret Tor til holmgang, men ble drept. Etter Rungnes' død ble hesten gitt til Tors sønn, Magne.
Signe Bakke

Biografi

Signe Bakke har studert ved Bergen Musikkonservatorium og ved Norges musikkhøgskole. Hun debuterte i Universitetets Aula i Oslo i 1981 med støtte fra Rikskonsertene og tok diplomeksamen i 1986.
Signe Bakke er en aktiv pianist som har vært solist med flere norske orkestre. Hun har deltatt ved Festspillene i Bergen, Olavsfestdagene, Ultimafestivalen og Autunnale. Hun har også turnert for Rikskonsertene. Hun er også aktiv som kammermusiker og som akkompagnatør med spesialisering innen liedrepertoaret. Hvert år gir hun en rekke konserter på Troldhaugen. I regi av Edvard Grieg Museum Troldhaugen har hun gitt ut to album med klavermusikk av Edvard Grieg.
Bret Michaels

Karriere

Michaels dannet bandet Paris i 1983, som raskt flyttet til Los Angeles og byttet til navnet Poison. Bandet oppnådde stor internasjonal suksess på 1980- og 1990-tallet, og solgte til platinaplater med flere av sine album, inkludert debutalbumet  Look What the Cat Dragged In fra 1986, som endte på en tredjeplass på den amerikanske Billboard albumlisten.
Michaels ga ut sitt første soloalbum, A Letter From Death Row i 1998. Albumet ble brukt i sin helhet i filmen A Letter From Death Row som Michaels selv skrev, regisserte, og spilte i. Selskapet som produserte filmen ble startet av Michaels selv sammen med Charlie Sheen.
Sangen «Go That Far» er med i videospillet Guitar Hero III: Legends of Rock. Poisonsangen «Talk Dirty to Me» er også inkludert.
Michaels har også vært hovedperson i to sesonger av realityserien Rock of Love på VH1 – en noe avansert utgave av Ungkaren. Han vant kjendisversjonen av The Apprentice, sesong ni (2010), hvor han vant tilsammen 390 000 amerikanske dollar som gikk til hans utvalgte organisasjon American Diabetes Association (den amerikanske diabetikerforening).

Personlig liv

Michaels har hatt diabetes type 1 siden seksårsalderen. Bilder av ham hvor han tok insulin gjorde at mange trodde han hadde et heroinproblem. 
Torsdag 22. april 2010 ble Michaels lagt inn på sykehus på grunn av hjerneblødning. Han ble utskrevet fra sykehuset 3. mai samme år.
Fernando Henrique Mariano

Karriere

Han har spilt for Mogi Mirim, Portuguesa, Guarani, Internacional, Avispa Fukuoka, Palmeiras og Botafogo.
Full Metal Panic!

Handling

Sagara Sousuke er på et hemmelig oppdrag for anti-terrorist styrken Mithril, for å beskytte ei jente ved navnet Kaname Chidori fordi det kan være terroristgrupper ute etter henne. Det er fordi hun er en av få mennesker med overnaturlige krefter som gjør at hun har kjennskap til den såkalte «Black Technology» som brukes av nettopp Mithril i store, humanoide roboter kalt «Arm Slaves». Sagara ble født og oppvokst i områder herjet av krig, død og fattigdom. Han ble innlært alle mulige overlevelsesmetoder, håndtering av våpen, og fremsto som en soldat fra da han bare var i tenårene. Chidori, derimot, prøver gjennom hele serien å lære Sagara om folkeskikk og følelser, men lykkes som oftest ikke.
Granåsen Skiteam

Granåsen Skiteam er et utvidet kretslag i kombinert for Sør-Trøndelag Skikrets. Laget holder til i Granåsen skisenter.
Utøverne Jørgen Graabak, Magnus Moan, Håvard Klemetsen og Magnus Krog gikk alle på det norske laget som tok gull i lagkonkurransen under OL 2014 i Sotsji. Andre kjente utøvere er Thomas Kjelbotn, Jan Schmid og den tidligere utøveren Petter Tande.
Trommelminne

Trommelminnet eller trommellageret var et lagringsmedium som var mye i bruk på 1950- og 60-tallet, før man hadde RAM. Man kan sammenligne den med et slags platelager, med den forskjell at det lagringsbærende laget lå utenpå en trommel og ikke på en flat plate. Det er derfor heller ikke nødvendig med bevegelige lese- og skrivehoder, da trommelens rotasjon regelmessig henter fram hver enkelt del av minnet. Lagringsevnen avgjøres av antall hoder, antall spor og sektorer og hvor mye data (antall byte) som ligger i hver sektor. Overføringshastighet bestemmes av rotasjonshastigheten, og alle data vil være tilgjengelige i løpet av en full rotasjon av trommelen. Andre samtidige lagringsmedier var williamsminnet, kvikksølvminnet, magnetbånd og magnetkjerneminnet.
Bergen lærerhøgskole

Bergen lærerhøgskole var en høgskole for lærerutdanning, etablert i Bergen i 1953 under navnet Statens lærerskoleklasser i Bergen. Skolen ble i 1994 fusjonert inn i Høgskolen i Bergen.
Skolen fikk navnet Bergen offentlige lærerskole i 1962, deretter navnet Bergen lærerskole fra 1967 og Bergen lærerhøgskole fra 1981. Skolen fikk sine lokaler på Landås i 1965.
Pianisten Ivar Benum var skolens første rektor og bidro til at lærerhøyskolen fikk sin musikkprofil. 
Barnevernsskolen i Bergen som utdannet førskolelærere, etablert 1948 ble en del av lærerkolen i 1972, og Statens lærerskole i heimkunnskap, etablert 1950, ble innfusjonert i 1973.
Jon Petter Etnestad

Jon Petter Helgesen-Etnestad (født 13. mars 1981 i Tønsberg) er en norsk rapper og produsent i Evig Poesi. Han har arbeidet frilans innenfor kulturrelaterte områder, fra ungdomsarbeid og workshops til oversetting, lydproduksjon, performance m.m. Han er deltager og dommer i rapbattleligaen SkeezTV Battles. De siste årene har han arbeidet som lærer.
Göran Gustafssons Stiftelse

Göran Gustafssons Stiftelse består av to stiftelser med ulik innretning, begge basert på donasjoner fra forretningsmannen Göran Gustafsson.
Göran Gustafssons Stiftelse för Främjande av Vetenskaplig Forskning vid Uppsala universitet och Tekniska Högskolan i Stockholm ble grunnlagt i 1986 ved en donasjon på 136 millioner kroner. Stiftelsen deler årlig ut ca. 12 millioner kroner til forskning innen medisin og teknisk fysikk ved begge lærestedene og to Gustafssonpriser til unge forskere hver på 1,5 millioner kroner.
Göran Gustafssons Stiftelse för Naturvetenskaplig och Medicinsk Forskning ble grunnlagt i 1989 ved en donasjon på 270 millioner kroner. Stiftelsen deler årlig ut større forskningsbidrag og priser gjennom Kungliga Vetenskapsakademien. Prisene deles årlig ut innen molekylær biologi, fysikk, kjemi, matematikk og medisin.
Idoler med paroler

Idoler med paroler er en musikk-EP med Appendix, utgitt i 2007.
Carl Axel Magnus Lindman

Liv og virke

Lindman tok licentiateksamen ved Universitetet i Uppsala i 1884, med botanikk og zoologi som hovedfag. Samme år ble han utnevnt til dosent i botanikk. 
Fra 1887 til 1905 underviste han ved Högre latinlärovärket på Norrmalm i Stockholm, med to lengre avbrudd: I 1892- 94 reiste han på en stipendreise til Rio Grande do Sul i Brasil og til Paraguay, og i åra 1896-1900 var han privatlærer for prinsene Gustav Adolf (seinere kong Gustav VI Adolf), Wilhelm og Eugen.
I 1905 ble Lindman utnevnt til professor ved Riksmuseets botaniske avdeling, det nåværende Naturhistoriska riksmuseet, en stilling han hadde til han gikk av med pensjon i 1923.
Som botaniker huskes Lindman best for flere arbeider i befruktningsbiologi, som Om postflorationen och dess betydelse såsom skyddsmedel för fruktanlaget. Seinere orienterte han seg mer og mer mot systematikk. Som intendant for Riksmuseet var han også opptatt av formidling og utstilling, og han planla og bygde opp utstillinger som sto oppe til inn på 1980-tallet. Han har også skrevet lærebøker i botanikk for den høgere skolen. Lindman var en meget dyktig plantetegner, og mange av avhandlingene hans er illustrert med egne tegninger.
Det verket som er best kjent for allmennheten, er Bilder ur Nordens flora, som kom ut første gang i 1901-05, og med en utvida utgave i 1917. Dette verket har omkring 650 fargeplansjer; de fleste er forbedringer av illustrasjoner til en eldre svensk flora, men omkring en fjerdedel er Lindmans egne. Verket kom i 1974 i en forkorta ettbindsutgave med tittelen Nordens flora.
Etter stipendreisa til Sør-Amerika publiserte Lindman en mengde artikler om bregner, gress, siv, ananas, erteplanter og andre familier. Han beskrev mange inntil da ubeskrevne arter, og oppdaga blant annet en ny slekt som fikk navnet Regnellidium i familien Marsiliaceae. I 1900 kom det store arbeidet Vegetationen i Rio Grande do Sul. Seinere utførte han feltarbeid i Tunisia, Algerie og flere europeiske land.
Lindman huskes også for sitt arbeid med å få samla og ordna den store svenske botanikeren Carl von Linnés herbarier, og han utga også flere skrifter om Linné, blant annet Carl von Linné såsom botanist, som ble utgitt til 200-årsjubileet for Linnés fødsel i 1907.
Lindman har fått planteslekten Lindmania oppkalt etter seg.
Neško Milovanović

Karriere

Han har spilt for Levski Sofia, Shanghai Greenland FC, Sanfrecce Hiroshima og Sliema Wanderers FC.
Coenotes

Utseende

Middelsstore (vingespenn 50-70 millimeter), lyst grå svermere. De mangler påfallende tegninger bortsett fra på bakkroppen, som er mønstret i lysgrått og svart.

Levevis

Artene lever i tørre områder der larvene kan leve på en rekke ulike busker og trær fra forskjellige plantefamilier.

Utbredelse

Slekten er utbredt i Australia og på de nærliggende Tanimbar-øyene.
Perlebåter

Beskrivelse

Perlebåter har et fullstendig skall som omslutter bløtdelene og er skrudd som en spiral med flere kamre. Skallet måler omkring 15–23 cm. Nye kamre dannes etter hvert som dyret vokser (der hvert nye kammer er nøyaktig 1,08 ganger større enn det forrige), mens selve bløtdyret lever i det ytterste kamret. Innsiden av skallet er dekket av perlemor, som gjerne er svært vakker og glansfull. Bakkroppen på bløtdyret danner en tynn, trådformet forlengelse, som forbinder kamrene og gir bløtdyret feste til skallet. Denne forlengelsen skiller også ut nitrogengass, som fyller kamrene og fungerer som en slags svømmeblære for perlebåten, fordi gassen gir dyret en viss oppdrift.
Perlebåter har fire (to par) gjeller og kan ha opp mot 90 korte tentakler, som de bruker til å snappe til seg det som måtte være av små krepsdyr og krabber og rester av dødt materiale (detritus). I midten av tentaklene sitter et kraftig nebb, som den bruker til å knuse skallet på byttedyr med. Tentaklene mangler imidlertid sugeskåler og arten har ikke blekkpose. De blir først kjønnsmodne i 15 års alderen, og på grunn av den langsomme reproduksjonen står artene i fare for å bli utryddet. Skallene er nemlig verdifulle som råmateriale til smykker og dekor, og fiske etter perlebåter er uregulert mange steder.
Perlebåter lever i den bentiske sonen, tradisjonelt på cirka 100–600 m (typisk 300–350 m) dyp i tropiske strøk av Indiahavet og vest i Stillehavet, ofte i dype kløfter i korallrevområder. Maksimum dyp hevdes å være cirka 700–800 m. De lever solitært, men er ikke territoriale. Seks arter anerkjennes, men én av disse er svært tvilsom (nomen dubium).
Filippinenes regioner

Filippinene er inndelt i 18 regioner, inkludert hovedstadsområdet og noen områder med særskilt politisk-rettslig status. Regionene er igjen inndelt i provinser.
Fargestoff

Næringsmiddelfarger

Farge i mat, drikke og nytelsesmiddel gis et E-nummer.
Shoshone

Shoshone, shoshoni eller snake er en nordamerikansk indianerstamme. 
De er nært beslektet med paiute, comanche og ute, og deler veldig like språk med disse. Shoshonene levde på et stort område rundt Great Basin og Great Plains. Shoshonene overtok hestekultur fra europeerne, men hadde vanskeligheter med å konkurrerer med stammer fra øst som hadde bedre tilgang til europeiske varer og våpen.
Three Worlds

Three Worlds, and the Harvest of This World (Oversatt: Tre verdener, og denne verdens høst) er en 197-sider religiøs bok, utgitt i 1877 av adventistpredikant Nelson H. Barbour, sammen med Charles Taze Russell, som senere grunnla Watch Tower Bible and Tract Society of Pennsylvania, et av Bibelstudentenes, senere Jehovas vitners, offisielle selskaper.
Boken bruker elementer av Bibelens kronologi, profetisk spekulasjon og eskatologi for å fremme læren om at man kunne fastslå Guds timeplan for Jesu Kristi gjenkomst, bortrykkelsen av de hellige og gjenopprettelsen av jorden til et paradis tilsvarende Edens Hage.

Innhold

Selv om boken bærer både Barbours og Russells navn på forsiden, var boken mest sannsynlig skrevet i sin helhet av Barbour, en tidligere milleritt som brukte William Millers lære som basis. Russells senere lære brukte elementer fra boken. Bokens beregninger av «hedningenes tider», nevnt i Lukas 21:24, i boken beregnet til 2520 år fra 606 f.Kr., bruker en tolkning som fortsatt benyttes av Jehovas vitner. Boken bruker et år-for-dag-system for forståelse av profetier i Bibelen, og presenterer en forklaring som innbefatter «profetiske år» på 360 dager, i kombinasjon med en tolkning av Åpenbaringsboken. Boken trekker også inn milennistiske studier av forfattere fra tidlig på 1800-tallet som formulerte et system som på en oppsiktsvekkende måte angivelig demonstrerte bibel-matematiske sammenhenger, og tilpasset James Usshers kronologiske beregning til bruk i en konklusjon om at 6000 år av menneskehetens historie endte høsten 1873, og at en «gledesmorgen» var i ferd med å begynne for menneskeheten.
Three Worlds, med undertittelen «En kort gjennomgang for Bibelens plan for utfrielse» (engelsk: «A Brief Review of the Bible Plan of Redemption»), antok milennistiske resonnementer for å dele verdenshistorien i tre epoker, eller verdener. «Verden som var» eksisterte fra skapelsen og fram til vannflommen, «den nåværende onde verdenen» strakk seg fra vannflommen og fram til en gryende tredje epoke, «verdenen som kommer». I den første beskrevne epoken var verden styrt av engler; gjennom, andre epoken har Satan en begrenset kontroll; tredje epoken vil være under gudommelig styre. Boken fremmer at Kristi andre komme begynte i 1874, og ville bli etterfulgt av en førti år lang innhøstningsperiode som skulle innbefatte opprykkingen av de hellige i 1878, og lede fram til Guds dommedag og nasjonenes vredesdag i 1914.

Etter utgivelsen

Russell sikret Barbour finansiell støtte for nedskriving av boken etter at Barbours tidskift, The Herald of the Morning hadde stopp i utgivelsene, og han ønsket å bruke Three Worlds for å inkludere Barbours læresetninger om kronologi med egne trosoppfatninger, blant disse at Kristi død hadde tjent som en løsepenge for den kommende gjenopprettelsen av en menneskehet i en tilstand tilsvarende Adams fullkommenhet. Russell og Barbour skilte lag rundt ett år senere over uenighet om læren om at  Kristi død hadde tjent som et gjenløsningsoffer. Russell trakk sin finansielle støtte, og startet utgivelsen av et eget tidsskrift, Zion's Watch Tower and Herald of Christ's Presence.
Australian Open 2004

Australian Open 2004 ble arrangert i Melbourne 16. – 30. januar. Australian Open er en Grand Slam-turnering i tennis. Singleturneringen for herrer ble vunnet av Roger Federer fra Sveits og dameturneringen av Justine Henin-Hardenne fra Belgia.